**โรงเรียนนานาชาติเซเซ็ง** (ญี่ปุ่น: 清泉インターナショナルスクール; อังกฤษ: Seisen International School; อักษรย่อ: SIS) เป็นโรงเรียนคาทอลิก หญิงล้วน ที่ตั้งอยู่ในเขตเซตางายะ โตเกียว ประเทศญี่ปุ่น ซึ่งนักศึกษาและคณาจารย์จากกว่าหกสิบประเทศเป็นตัวแทนอยู่ที่เซเซ็ง โดยมีภาษาอังกฤษเป็นภาษาหลักในการสอน โรงเรียนนี้เปิดสอนหลักสูตรหลักสูตรการศึกษาระดับประกาศนียบัตรนานาชาติสำหรับเกรด 11 และ 12 ซึ่งได้รับการรับรองจากกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี, สมาคมโรงเรียนและวิทยาลัยแห่งนิวอิงแลนด์ และสภาโรงเรียนนานาชาติ โรงเรียนนี้มีการสอนชั้นอนุบาลแบบมอนเตสซอรี (สหศึกษา อายุ 2–6 ขวบ) และเกรด 1–12 (เฉพาะเด็กผู้หญิง อายุ 6–18 ปี)

ตามที่*กูดสกูลส์ไกด์อินเตอร์เนชันแนล*ระบุ "โรงเรียนดังกล่าวได้รับความนิยม และมีชื่อเสียงดี"

จากคำกล่าวของอันเน-มาริเอ เด เมฆิอา โรงเรียนนานาชาติเซเซ็งได้จัดให้มีการแนะแนวทางคริสเตียนโดยเฉพาะในหลักสูตรต่าง ๆ

ประวัติ
-------

โรงเรียนนี้ได้รับการก่อตั้งขึ้นใน ค.ศ. 1949 โดยซิสเตอร์ มาริอา อาซุนซิออน เลกูบาร์ริ จากคณะนักบวชคาทอลิก สาวรับใช้แห่งพระหฤทัยของพระเยซู เพื่อตอบสนองต่อคำร้องขอจากครอบครัวกองทัพอากาศสหรัฐ ที่ต้องการการศึกษาสำหรับบุตรหลานของตน โรงเรียนดังกล่าวได้เริ่มในฐานะโรงเรียนอนุบาลใน ค.ศ. 1949 โดยมีนักเรียนชาวอเมริกันสี่คน ซึ่งได้ย้ายไปโกตันดะใน ค.ศ. 1962 โดยมีนักเรียน 70 คน และเพิ่มชั้นเกรดหนึ่งเข้าไป เมื่อถึง ค.ศ. 1970 โรงเรียนได้ตั้งจนถึงเกรด 9 และใน ค.ศ. 1973 ซึ่งเป็นหนึ่งปีหลังจากที่เซเซ็งย้ายไปที่ตำแหน่งปัจจุบันในโยงะ โรงเรียนได้ขยายให้รวมถึงเกรด 12

ทั้งนี้ สารบบโรงเรียนนานาชาติ ของสภาโรงเรียนนานาชาติ 2009/10 ระบุว่าเซเซ็งมีนักเรียนประมาณ 700 คนจาก 60 ประเทศ

ภาพรวมวิทยาเขต
--------------

โรงเรียนนี้มีห้องเรียนทั่วไป 35 ห้อง, ห้องเด็กเล่นในร่ม 3 ห้อง, ห้องเอนกประสงค์ และห้องโถงชั้นอนุบาล สิ่งอำนวยความสะดวกยังรวมถึงห้องปฏิบัติการวิทยาศาสตร์สามห้อง (สำหรับวิชาชีววิทยา, เคมี และฟิสิกส์) โรงอาหาร, ห้องละคร, ห้องดนตรี, ห้องศิลปะ, ห้องเครื่องปั้นดินเผา, ศูนย์สื่อ และศูนย์คอมพิวเตอร์ ซึ่งประกอบด้วยห้องเรียนคอมพิวเตอร์ขนาดใหญ่, ห้องแล็บคอมพิวเตอร์ขนาดเล็กที่ให้บริการทั้งในระหว่างและหลังเลิกเรียน รวมถึงห้องเทคโนโลยีสารสนเทศ โรงเรียนมีห้องพยาบาล และพยาบาลประจำการ สิ่งอำนวยความสะดวกยังรวมถึงอาคารคอนแวนต์และโบสถ์ กระทั่งใน ค.ศ. 2013 ได้มีการเพิ่มสนามฟุตซอลแห่งใหม่เพื่อขยายวิทยาเขตเซเซ็ง ตลอดจนให้โอกาสเพิ่มเติมสำหรับการออกกำลังกาย รวมทั้งชั้นเรียนพละและกิจกรรมนอกหลักสูตร

ห้องสมุดของโรงเรียนรวมกันมีการเก็บรวบรวมมากกว่า 18,000 เล่ม รวมถึงสมัครรับวารสาร 65 ฉบับ และหนังสือพิมพ์ 6 ฉบับ ส่วนศูนย์สื่อประกอบด้วยฟิล์มสตริป, บันทึกเทป, ตลัปเทป, แผนที่ แผ่นใส และอุปกรณ์โสตทัศนูปกรณ์

สิ่งอำนวยความสะดวกด้านกีฬา ได้แก่ สนามเทนนิส, สนามเด็กเล่นสามแห่ง, พื้นที่เล่นของโรงเรียนอนุบาล (พร้อมกระบะทราย และเครื่องเล่น) และโรงยิมขนาดเต็มพร้อมห้องล็อกเกอร์ ส่วนสระว่ายน้ำที่โรงเรียนนานาชาติเซนต์แมรีใช้สำหรับทีมว่ายน้ำ

ศิษย์เก่าที่มีชื่อเสียง
-----------------------

* ฮิการุ อูตาดะ - นักร้องเพลงป็อปหญิงชาวญี่ปุ่นที่มีชื่อเสียง ซึ่งต่อมาได้ย้ายไปเรียนที่อเมริกันสกูลอินเจแปน
* ซีแอล - นักร้องเพลงป็อปหญิงชาวเกาหลีที่มีชื่อเสียงจากวงทูเอนีวัน

อ้างอิง
-------

1. 1 2  Anne-Marie De Mejía (2002). *Power, Prestige, and Bilingualism: International Perspectives on Elite Bilingual Education*. Multilingual Matters. p. 190. ISBN 978-1-85359-590-5. สืบค้นเมื่อ 18 June 2012.
2. ↑  Alan Stephen (23 July 2008). *Immigration To Japan*. Lulu.com. p. 27. ISBN 978-1-4357-4431-8. สืบค้นเมื่อ 18 June 2012.
3. 1 2 3 4 5 6  The Council of International Schools (October 2009). *CIS International Schools Directory 2009/10*. John Catt Educational Ltd. p. 284. ISBN 978-1-904724-68-1. สืบค้นเมื่อ 18 June 2012.
4. ↑
5. ↑  JEFFS, ANGELA. "New broom sweeps Seisen into the 21st century". *The Japan Times*. Kabushiki Kaisha Japan Taimuzu. สืบค้นเมื่อ 18 June 2012.[*ลิงก์เสีย*]

แหล่งข้อมูลอื่น
---------------

* เว็บไซต์ทางการ
* โรงเรียนนานาชาติเซเซ็ง ที่เฟซบุ๊ก
* โรงเรียนนานาชาติเซเซ็ง ที่อินสตาแกรม
* "Seisen International School". คลังข้อมูลเก่าเก็บจากแหล่งเดิมเมื่อ May 6, 2015. at the Good Schools Guide International

พิกัดภูมิศาสตร์: 35°37′22″N 139°38′24″E﻿ / ﻿35.622646°N 139.639986°E﻿ / 35.622646; 139.639986